hotchpotch/miracl-hf-unified huggingface dataset:
शान्ति भूषण
शान्ति भूषण (जन्म ११ नवम्बर १९२५ इलाहाबाद) भारत के भूतपूर्व विधिमन्त्री एवं सर्वोच्च न्यायालय में वरिष्ठ अधिवक्ता हैं। वे मोरारजी देसाई सरकार में विधि, न्याय एवं कम्पनी कार्य मन्त्री थे। सन् २००९ में इंडियन एक्सप्रेस द्वारा उन्हें विश्व के सबसे शक्तिशाली भारतीय लोगों की सूची में ७४वें स्थान पर रखा गया था। वे भारत में भ्रष्टाचार के विरुद्ध संघर्ष करने वालों में अग्रणी हैं।
शान्ति भूषण कांग्रेस (ओ) पार्टी और बाद में जनता पार्टी के एक सक्रिय सदस्य थे। वे १४ जुलाई १९७७ से २ अप्रैल १९८० तक राज्य सभा के सदस्य रहे। वे मोरारजी देसाई की सरकार में १९७७ से सरकार के पतन तक विधि, न्याय एवं कम्पनी कार्य मन्त्री रहे। सन् १९८० में वे भारतीय जनता पार्टी में शामिल हो गये। परन्तु १९८६ में जब भारतीय जनता पार्टी ने एक चुनाव याचिका पर उनकी सलाह नहीं मानी तो उन्होंने भाजपा से त्यागपत्र दे दिया।
तत्कालीन विधि मन्त्री के रूप में, उन्होंने १९७७ में लोकपाल बिल प्रस्तुत किया था जो मोरारजी देसाई की सरकार गिर जाने के कारण पारित नहीं हो सका। सम्प्रति वे अप्रैल २०११ में गठित जन लोकपाल विधेयक की संयुक्त समिति के सह-अध्यक्ष हैं।
थ़
थ़ देवनागरी लिपि का एक वर्ण है जिसके उच्चारण को अन्तर्राष्ट्रीय ध्वन्यात्मक वर्णमाला में के चिह्न से लिखा जाता है। मानक हिन्दी और मानक उर्दू में इसका प्रयोग नहीं होता है, किन्तु हिन्दी की कुछ पश्चिमी उपभाषाओं में इसका 'थ' के साथ सहस्वानिकी सम्बन्ध है। मुख्य रूप से इसका प्रयोग पहाड़ी भाषों को देवनागरी में लिखने के लिये होता है। अंग्रेजी के कई शब्दों में इसका प्रयोग होता है, जैसे की ‘थ़िन’ (thin)।
'थ़' को भाषाविज्ञान के नज़रिए से 'अघोष दन्त्य संघर्षी वर्ण' कहा जाता है।
हिन्दी-भाषी लोग बहुधा 'थ़' को 'थ' बोलते है और अंग्रेजी-भाषी लोग 'थ' को 'थ़' बोल देते हैं। हालांकि आम तौर पर इस से समझने में कोई कठिनाई नहीं होती लेकिन कभी-कभी यह बोलने का तरीक़ा मातृभाषियों को अटपटा या गलत लगता है। अगर 'थूक' को अंग्रेजी-भाषी 'थ़ूक' बोलें (जो अक्सर होता है), तो हिन्दी भाषियों को यह 'फ़ूक' जैसा प्रतीत हो सकता है। उसी तरह हिंदीभाषी अगर 'थ़ॉट' ('thought', सोच) को 'थॉट' बोलें तो अंग्रेजी भाषीयों को यह 'ठॉट' जैसा प्रतीत हो सकता है।
कुछ पहाड़ी और पश्चिमी हिन्दी उपभाषाओं में 'थ' और 'थ़' की सहस्वानिकी देखी जाती है। कभी-कभी यह दोनों एक ही शब्द-शृंखला में मिलते हैं, जैसे की 'थका-थकाया' (यानि 'पहले से थका हुआ') को कुछ पश्चिमी हिन्दी उपभाषी 'थ़का-थकाया' कहते हैं। पहाड़ी भाषा डोगरी की कईं उपभाषाओं में 'थ़' अक्सर देखा जाता है। उदाहरणतः 'कुथ़े' (यानि 'कहाँ') और 'अथ़्रू' (यानि 'आँसू')।
अरबी-फ़ारसी लिपि का एक अक्षर 'ث' है जिसे उर्दू में 'से' का नाम दिया जाता है। भारतीय उपमहाद्वीप, अफ़गानिस्तान, ईरान और पाकिस्तान के लोग इसे 'स' की ध्वनी के साथ पढ़ते हैं, किन्तु अधिकतर अरबी-भाषी इसे 'थ़' की ध्वनी के साथ पढ़ते हैं। यही कारण है कि 'اثر' ('असर') जैसे शब्द को अरबी-भाषी 'अथ़र' बोलते हैं और उर्दू में ‘असर’। इसी प्रकार एक और शब्द है 'ثابت' ('साबत' या 'साबुत', यानि 'पक्का' या 'सही-सलामत')। इसे हिन्दी, उर्दू और फ़ारसी बोलने वाले 'साबुत' या 'साबत' बोलते हैं, किन्तु अरबी बोलने वाले 'थ़ाबत' कहते हैं, जो हिन्दी, उर्दू भाषियों को 'फ़ाबत' या 'थाबत' जैसा प्रतीत होता है।
इंडिया अगेंस्ट करप्शन
इंडिया अगेंस्ट करप्शन (भ्रष्टाचार के विरुद्ध भारत) भारत का राष्ट्र-व्यापी जन-आंदोलन है, जिसके द्वारा देश में भ्रष्टाचार के विरुद्ध कठोर कानून बनाने की मांग की जा रही है। कई जाने-माने सामाजिक कार्यकर्ता जैसे अन्ना हजारे, अरविन्द केजरीवाल, मेधा पाटेकर, किरण बेदी इत्यादि इस आंदोलन का नेतृत्व कर रहे हैं।भ्रष्टाचार विरोधी भारत (इंडिया अगेंस्ट करप्शन) नामक गैर सरकारी सामाजिक संगठन का निमाण करेंगे। संतोष हेगड़े, वरिष्ठ अधिवक्ता प्रशांत भूषण, मैग्सेसे पुरस्कार विजेता सामाजिक कार्यकर्ता अरविंद केजरीवाल ने यह बिल भारत के विभिन्न सामाजिक संगठनों और जनता के साथ व्यापक विचार विमर्श के बाद तैयार किया था। इसे लागु कराने के लिए सुप्रसिद्ध सामाजिक कार्यकर्ता और गांधीवादी अन्ना हजारे के नेतृत्व में २०११ में अनशन शुरू किया गया। १६ अगस्त में हुए जन लोकपाल बिल आंदोलन २०११ को मिले व्यापक जन समर्थन ने मनमोहन सिंह के नेतृत्व वाली भारत सरकार को संसद में प्रस्तुत सरकारी लोकपाल बिल के बदले एक सशक्त लोकपाल के गठन के लिए सहमत होना पड़ा।
वरिष्ठ सामाजिक कार्यकर्ता, अन्ना हजारे, 5 अप्रैल 2011 से नई दिल्ली के जंतर-मंतर पर आमरण अनशन पर बैठ गए थे। उनका उद्देश्य भारत सरकार को जन-लोकपाल बिल पारित करने के लिए बाध्य करना था। उनके अनशन को संपूर्ण भारत में भारी समर्थन मिल रहा था।
5 अप्रैल 2011 के आमरण अनशन के दोरान सरकार ने भरोसा दिया था कि सरकार आप के साथ मिल कर नया मसोदा तैयार करेगी। लेकिन अन्ना टीम कि कोई बात नहीं सुनी गई व सरकारी जोकपाल संसद में रखा गया जिस के कारण अन्ना को दोबारा 16.08.11 को फिर से आमरण अनशन पर जाना पड़ा जिसको इतना समर्थन मिला कि मैंने अपनी 50 साल कि जिन्दगी में नहीं देखा. 12 दिन तक रामलीला मदान में दो लाख लोग हर रोज आते रहे। जिस के कारण सरकार को दोबारा नए सिरे से जनलोकपाल लाने का वायदा किया है।  ये वायदा भी पूरा नहीं होने पर फिर से जंतर-मंतर पर आमरण अनशन पर बैठना पडा। वहाँ पर भी जब सुनवाई नहीं हुई तो अन्ना साहब को पार्टी बना कर चुनाव लड़ने की घोसना करनी पड़ी। लेकिन जब पार्टी बनाने की बात आई तो अन्ना साहब ने पार्टी में शामिल होने से यह कह कर इनकार कर दिया कि राजनीति तो कीचड़ है। जिस पर 26 नवम्बर 2012 को अरविन्द केजरीवाल के नेतृत्व में आम आदमी पार्टी बनाई गई। पार्टी बनने पर मिडिया ने साथ नहीं दिया जिस पर पार्टी के कार्यकर्ताओ को घर-घर जा कर पार्टी का प्रचार करना पड़ा जिस का फायदा यह मिला कि 4 दिसम्बर 2012 को चुनाव होने पर आम आदमी पार्टी को 70 में से 28 सीटो पर जीत मिली। परिणाम सवरूप कांग्रेस को सरकार बनाने के लिए आम आदमी पार्टी का समर्थन करना पड़ा व अरविन्द केजरीवाल ने 28 दिसम्बर 2013 को राम लीला मैदान में मुख्य मंत्री की शपथ ली।
इंडिया अगेंस्ट करप्शन संस्था ने एक वोट बैंक (Vote For India) प्रारंभ किया है। इस वोट बैंक के सदस्यों को शपथ दिलाई जाती है, कि वो ऐसे किसी भी राजनीतिक दल को चुनाव में वोट नहीं देंगे जो जन-लोकपाल बिल को पारित नहीं करते।
भारत सरकार द्वारा प्रस्तावित लोकपाल बिल में मौजूद खामियों को दूर करने के लिए जन लोकपाल बिल को तैयार किया गया है। जन-लोकपाल संतोष हेगड़े, वरिष्ठ अधिवक्ता प्रशांत भूषण, मैग्सेसे पुरस्कार विजेता सामाजिक कार्यकर्ता अरविंद केजरीवाल ने यह बिल भारत के विभिन्न सामाजिक संगठनों और जनता के साथ व्यापक विचार विमर्श के बाद तैयार किया था।
विश्व का इतिहास
विश्व के इतिहास से आशय अतीत से लेकर आजतक पृथ्वी के सभी स्थानों की मानवजाति के इतिहास से है।
भारत के विभिन्न नाम
भारत शब्द से भारतीय उपमहाद्वीप, भारत गणतंत्र, या वृहत्तर भारत आदि का आशय लिया जाता है। भारत के अंग्रेजी नाम "इण्डिया" (India) की उत्पत्ति सिंधु शब्द से हुई है जो यूनानियों द्वारा चौथी सदी ईसा पूर्व से प्रचलन में है। इंडिया नाम पुरानी अंग्रेजी में ९वीं सदी में और आधुनिक अंग्रेजी में १७वीं सदी से मिलता है।
भारत को भारतवर्ष जम्बूद्वीप, भारतखण्ड, आर्यावर्त, हिन्दुस्तान (हिन्दुस्थान), हिन्द आदि अन्य नामों से भी जाना जाता है। भारत का प्राचीन नाम अजनाभवर्ष था। ऋषभदेव के सौ पुत्रों में सबसे बड़े पुत्र भरत के नाम पर बाद में भारतवर्ष पड़ा।
भारतवर्ष नाम ऋषभदेव के पुत्र भरत के नाम पर पड़ा है।
अनेक पुराणों के अनुसार नाभिराज के पुत्र भगवान ऋषभदेव के पुत्र भरत चक्रवर्ती के नाम पर इस देश का नाम भारतवर्ष पड़ा। हिन्दू ग्रन्थ, स्कन्द पुराण (अध्याय ३७) के अनुसार "ऋषभदेव नाभिराज के पुत्र थे, ऋषभ के पुत्र भरत थे, और इनके ही नाम पर इस देश का नाम "भारतवर्ष" पड़ा"। इसी तरह की बात विष्णुपुराण (2,1,31), वायुपुराण (33,52), लिंगपुराण (1,47,23), ब्रह्माण्डपुराण (14,5,62), अग्निपुराण (107,11–12), और मार्कण्डेय पुराण (50,41), में भी आयी है।
ऋग्वेद में दस राजाओं के युद्ध का वर्णन है जिसमें भारत नामक जनसमूह के राजा सुदास का नाम आया है। इस जनसमूह से भी भारतवर्ष का नाम आया हो सकता है।
भारतवर्ष शब्द का एक भौगोलिक ईकाई के रूप में सबसे पुराना उपयोग हाथीगुम्फा शिलालेख में मिलता है।
रेशमा
रेशमा (c.1947 – 3 नवम्बर 2013) सितारा-ए-इम्तियाज़ से सम्मानित पाकिस्तानी लोक गायिका थीं। वो भारत में भी काफ़ी लोकप्रिय थी। उनका 3 नवम्बर 2013 को पाकिस्तान के लाहौर में निधन हो गया। रेशमा का जन्म राजस्थान राज्य की रतनगढ़ तहसील के लोहा गाँव में लगभग १९४७ में एक बंजारों के परिवार में हुआ। भारत विभाजन के कुछ देर बाद उनका परिवार पाकिस्तान में जा बसा। उनका कहना है कि शास्त्रीय संगीत में उनको कोई शिक्षा हासिल नहीं हुई। रेशमा नें एक इंटरव्यू में कहा है के "मेरा जन्म बीकानेर राजस्थान के पास एक क़स्बे में एक सौदागरों के परिवार में हुआ। जन्म का साल तो मुझे मालूम नहीं लेकिन मुझे बताया गया के जब मुझे १९४७ में पाकिस्तान लाया गया तो मेरी चंद माह की ही उम्र थी। मेरे परिवार वाले बीकानेर से ऊँट ले जाकर और जगहों पर बेचते थे और वहां से गाय-बकरियां वापस ला कर घर के पास बेचते थे। मैं बंजारों के एक बड़े क़बीले से हूँ और मेरा परिवार हमेशा इधर से उधर सफ़र ही करता रहता था। हम में से कईं अब लाहौर और कराची में बस गए हैं लेकिन जब भी हमें फिर सफ़र याद आता है हम बोरिया-बिस्तर बाँध के चल देतें हैं।"
रेशमा अनपढ़ थी और अनौपचारिक तरीक़े से बोलती थी। उन्होंने हमेशा भारत-पाकिस्तान मित्रता को बढ़ाने की बात की थी। रेशमा ने सुश्री इन्दिरा गान्धी के सामने भी गाया था। रेशमा ठेठ पंजाबी बोलतीं थीं। १९४७ के विभाजन के बाद, जनवरी २००६ में जब पंजाब के दोनों हिस्सों के बीच लाहोर-अमृतसर बस पहली बार चली तो सबसे पहली बस पर २६ यात्री थे, जिसमे से १५ पाकिस्तान सरकार के अफ़सर थे। बाक़ी यात्रियों में से ७ रेशमा और उनके परिवारजन थे।
रेशमा सब से पहले रेडियो पाकिस्तान पर गाने गाकर मशहूर हुईं थीं। उनके सब से जाने माने गानों में ""दमादम मस्त क़लन्दर"", ""हाय ओ रब्बा, नहियो लाग्दा दिल मेरा"", ""सुन चरख़े दी मिट्ठी-मिट्ठी कूक माहिया मईनु याद आउंदा"", ""वे मैं चोरी-चोरी"" और ""अक्खियाँ नूं रैह्न दे अक्खियाँ दे कोल"" शामिल हैं। ""अक्खियाँ नूं रैह्न दे अक्खियाँ दे कोल"" को राज कपूर ने १९७३ में बनी फ़िल्म बॉबी में हिन्दी में अनुवादित कर के ""अक्खियों को रहने दे अक्खियों के पास"" के रूप में डाला। धीरे-धीरे रेशमा के गाने सीमा पार कर के भारत में लोकप्रिय होने लगे। १९८०-९० के अरसे में जब भारत-पाकिस्तान के दरमयान कलाकारों को आने-जाने की कि अनुमति दी गयी, तो रेशमा नें भारत में गाने गाये। सुभाष घई नें अपनी फ़िल्म 'हीरो' में उनसे ""लम्बी जुदाई"" गवाया जो बहुत प्रसिद्ध हुआ।
रेशमा नें पंजाबी और हिन्दी-उर्दू के अलावा सिन्धी, राजस्थानी, पहाड़ी-डोगरी और पश्तो में गाने गाये थे।
लिंडलर उत्प्रेरक
लिंडलर उत्प्रेरक (Lindlar catalyst) एक विषमांगी उत्प्रेरक है जो कि कैल्शियम कार्बोनेट पर जमा और सीसा के विभिन्न रूपों के साथ प्रतिक्रिया करके तैयार पैलेडियम होता है। सीसा पैलेडियम साइटों को निष्क्रिय करने के लिए कार्य करता है। पैलेडियम सामग्री आमतौर पर उत्प्रेरक का वजन द्वारा 5% होता है। उत्प्रेरक का प्रयोग हाइड्रोजनीकरण (hydrogenation) के द्वारा एल्काइन्स (alkynes) को एल्कीन्स (alkenes) में बदलने (यानी बिना आगे एल्केन्स (alkanes) में बदलने के) के लिए किया जाता है। इस प्रकार यदि एक यौगिक में डबल बॉड व ट्रिपल बॉड दोनों शामिल होते हैं तो उत्प्रेरक केवल ट्रिपल बॉड को डबल बॉड के रूप में कम कर देता है।
इसके आविष्कारक हर्बर्ट लिंडलर(Herbert Lindlar) की व्याख्या के अनुसार, उत्प्रेरक को कैल्शियम कार्बोनेट के घोल मे पैलेडिय़म क्लोराइड के रिडक्शन और उसके बाद घोल मे लेड एसिटेट मिलाकर बनाया जाता है। इस प्रक्रिया से, एक बड़े सतही क्षेत्र के उत्प्रेरक को प्राप्त किया जा सकता है। Quinolene के साथ उत्प्रेरक के क्रियाशीलता छोड़ने (deactivation) के कारण इसकी चयनात्मकता (selectivity) बढ़ती है, जो की एल्कीन्स (alkenes) को एल्केन्स (alkanes) बनने से रोकती है।
एल्काइन्स का रिडक्शन stereoselective होता है; वाया syn-addition यह cis-alkene देता है।
एड्म्स उत्प्रेरक (Adams' catalyst), पैलेडिय़म ब्लैक (Palladium black) और रेनी निकल (Raney nickel) अन्य विषम उत्प्रेरक हैं। जो की हाइड्रोजनीकरण के लिए उपयोगी हैं।
स्वामी सुदर्शन नाथ
स्वामी सुदर्शननाथ जी, डॉ॰ नारायण दत्त श्रीमाली जी के पट्ट शिष्य हैं।
आपने लुप्त हो रहे साधनात्मक ज्ञान को साधना सिद्धि विज्ञान पत्रिका के माध्यम से जन सुलभ कराया है। एक विराट व्यक्तित्व जिसने अपने अंदर स्वामी निखिलेश्वरानंद जी [डा नारायण दत्त श्रीमाली जी ] के ज्ञान को संपूर्णता के साथ समाहित किया है. दस महाविद्याओं पर जितना ज्ञान तथा विवेचन आपने किया है वह अपने आप में एक मिसाल है.शरभ तन्त्र से लेकर महाकाल संहिता और कामकलाकाली तन्त्र से लेकर गुह्यकाली तक तन्त्र का कोइ क्षेत्र आपके[ Swami Sudarshan Nath Ji ] की सीमा से परे नहीं है.
एक विराट व्यक्तित्व जिसने अपने अंदर स्वामी निखिलेश्वरानंद जी [डा नारायण दत्त श्रीमाली जी ] के ज्ञान को संपूर्णता के साथ समाहित किया है.
नैवेली लिग्नाइट कारपोरेशन लिमिटेड
एनएलसी इंडिया लिमिटेड (पहले इसका नाम 'नैवेली लिग्नाइट कारपोरेशन लिमिटेड' था।) भारत सरकार की नवरत्न कम्पनी है। यह लिग्नाइट का खनन करती है। यह लिग्नाइट कोयले की सबसे बड़ी खदान है तथा तमिलनाडु मे स्थित है
पश्चिमी संयुक्त राज्य
पश्चिमी संयुक्त राज्य (अंग्रेज़ी: Western United States वॅस्टर्न युनाएटिड स्टेट्स) संयुक्त राज्य अमेरिका का पश्चिमी हिस्सा है, हालाँकि अलग-अलग सन्दर्भों में इस बात पर विवाद होता है के इस देश का कौन सा भाग पश्चिमी है और कौनसा नहीं। १८०० ईसवी से पूर्व एपलाशियन पर्वतमाला का सारा इलाक़ा पश्चिमी माना जाता था। समय के साथ जैसे-जैसे संयुक्त राज्य की सरकार का प्रभाव पश्चिम की ओर बढ़ता गया और मूल अमेरिकी आदिवासियों का नाश होता गया, वैसे-वैसे पश्चिमी संयुक्त राज्य की लोकप्रिय परिभाषा पश्चिम की ओर चलती गयी। अब बहुत से लोग मिसिसिप्पी नदी को या रॉकी पर्वत श्रंखला से पश्चिम वाले क्षेत्र को ही पश्चिमी संयुक्त राज्य में मानते हैं।
हार्प (HAARP)
हार्प (The High Frequency Active Auroral Research Program (HAARP)) अमेरिका की एक अनुसंधान परियोजना है। यह आयनमंडल से अनुसंधान से सम्बन्धित है। इसे अमेरिकी वायुसेना, जलसेना, अलास्का विश्वविद्यालय, डिफेंस ऐडवांस्ड रिसर्च लैबोरेटरी (DARPA) से वित्तीय सहायता प्राप्त है। इसका उद्देश्य आयनमंडल का अध्ययन करना एवं रेडियो संचार एवं निगरानी के लिये इसके परिवर्धन की सम्भावना का पता लगाना है।
पुडिंग
पुडिंग शब्द अक्सर एक मिष्टान्न को संदर्भित करता है, लेकिन इसका प्रयोग किसी नमकीन पकवान के संदर्भ में भी किया जा सकता है।
संयुक्त राज्य अमेरिका में, "पुडिंग" विशिष्ट रूप से दूध से बनी एक मिठाई को सूचित करता है, जो कि अंडे से बनने वाले कस्टर्ड के समान ही होती है, हालांकि इसका प्रयोग अन्य प्रकारों, जैसे ब्रेड या चावल के पुडिंग के संदर्भ में भी किया जा सकता है।
यूनाइटेड किंगडम तथा कुछ कॉमनवेल्थ देशों में, "पुडिंग" शब्द का प्रयोग गाढ़ी, काफी हद तक एक समान स्टार्च- या दुग्ध-आधारित मिठाइयों, जैसे चावल के पुडिंग और क्रिसमस पुडिंग के संदर्भ में, अथवा अनौपचारिक रूप से, मुख्य भोजन के बाद परोसे जाने वाले किसी भी मीठे पकवान के लिये किया जाता है। इस शब्द का प्रयोग नमकीन पकवानों के लिये भी किया जाता है, जैसे यॉर्कशायर पुडिंग, ब्लैक पुडिंग, पशु-चर्बी से बने (suet) पुडिंग तथा स्टीक व किडनी पुडिंग.
माना जाता है कि "पुडिंग" शब्द फ्रांसीसी शब्द "बॉडिन (boudin)" से बना है, जिसकी उत्पत्ति लैटिन भाषा के शब्द "बॉटेलस (botellus)", अर्थात “मांस से भरी हुई छोटी वस्तु”, से हुई है, जो कि मध्यकालीन यूरोपीय पुडिंग में प्रयुक्त लिपटे हुए मांस को संदर्भित करता है।
मूलतः पुडिंग का निर्माण किसी अन्न उत्पाद या बांधने वाले किसी अन्य पदार्थ, जैसे मक्खन, आटा, दाल, अंडे, पशु-चर्बी आदि के साथ विभिन्न घटकों को मिलाकर एक ठोस पदार्थ के रूप में किया जाता था। ये पुडिंग भुने हुए, भाप से पके हुए या उबले हुए होते हैं।
इसके घटकों के आधार पर ऐसे पुडिंग को मुख्य पकवान के एक भाग के रूप में या एक मिष्टान्न के रूप में परोसा जा सकता है।
उबला हुआ पुडिंग अठारहवीं और उन्नीसवीं शताब्दियों में रॉयल नेवी के जहाजों पर एक आम मुख्य भोज्य-पदार्थ हुआ करता था। पुडिंग का प्रयोग एक मुख्य पकवान के रूप में किया जाता था, जिसमें आटे और पशु चर्बी का दैनिक भोजन बनाया जाता था।
भाप पर पकी हुई पाई (pies), जो कि पशु-चर्बी से बनी पेस्ट्री के भीतर भरी सामग्री से बनी होती है, को भी पुडिंग कहा जाता है। ये मीठी या नमकीन हो सकती हैं और इनमें स्टीक या किडनी पुडिंग जैसे पकवान शामिल होते हैं।
दूसरे और नए प्रकार के पुडिंग में चीनी, दूध और गाढ़ापन लाने वाले किसी पदार्थ, जैसे मकई का आटा, जिलेटिन, अंडे, चावल या साबूदाना को मिलाकर एक मीठा, मलाईदार पदार्थ बनाया जाता है। ये पुडिंग किसी डेगची (saucepan) या डबल बॉइलर (double boiler) में किसी स्टोव पर धीमी आंच पर पकाकर बनाए जाते हैं या किसी ओवन, अक्सर एक बैन-मैरी (bain-marie), में भुने जाते हैं। ये पुडिंग स्टोव पर बहुत जल्दी जल जाते हैं, इसलिये अक्सर एक डबल बॉइलर का प्रयोग किया जाता है; इस समस्या से बचने और मिश्रण को घोलने की आवश्यकता को कम करने के लिये अक्सर एक माइक्रोवेव ओवन का प्रयोग किया जाता है।
मलाईदार पुडिंग को अक्सर ठंडा करके परोसा जाता है, लेकिन कुछ पुडिंग, जैसे ज़ैबाग्लियोन (zabaglione) और चावल के पुडिंग, गर्म भी परोसे जा सकते हैं। इन्स्टंट पुडिंग को उबालने की आवश्यकता नहीं होती और इसलिये उन्हें बहुत जल्दी बनाया जा सकता है। उत्तरी अमेरिका में क्राफ्ट फूड्स (Kraft Foods), अपने जिलेटिन मिष्टान्न ब्राण्ड जेल-ओ (Jell-O) के अंतर्गत, पुडिंग मिश्रणों और तैयार पुडिंग का मुख्य उत्पादक है।
पुडिंग की यह शब्दावली उत्तरी अमेरिका और कुछ यूरोपीय देशों, जैसे नीदरलैंड्स, में आम है, जबकि ब्रिटेन में, अंडे से गाढ़े किये गए पुडिंग को कस्टर्ड तथा स्टार्च से गाढ़े किये गये पुडिंग को ब्लैमॉन्ज (blancmange) कहा जाता है।
"इन उदाहरणों में", "पुडिंग शब्द का प्रयोग ब्रिटिश अर्थ में किया गया है, जिसका अर्थ है “कोई भी मिष्टान्न”, न कि ऊपर वर्णित विशिष्ट पुडिंग के लिये."
स्पगैटी
स्पगैटी इतालवी मूल का एक लंबा, पतला, बेलनाकार पास्ता है। स्पगैटी को सूजी या आटे और पानी से बनाया जाता है। इतालवी सूखा स्पगैटी ड्यूरम सूजी के आटे से बनता है, लेकिन इटली के बाहर यह किसी अन्य प्रकार के आटे से भी बना हो सकता है। पारंपरिक रूप से, अधिकांश स्पगैटी 50 सेमी (20 इंच) लंबे होते थे, लेकिन बीसवीं सदी के उत्तरार्ध में छोटी लंबाई वाले स्पगैटी लोकप्रिय होने लगे और अब 25-30 सेमी (10-12 इंच) की लंबाई में उपलब्ध स्पगैटी सबसे आम हैं। कई पास्ता पकवान इस पर आधारित होते हैं, जिनमें चीज़ और काली मिर्च या लहसुन और तेल के साथ बने स्पगैटी से लेकर टमाटर, मांस और अन्य सॉस के साथ बने स्पगैटी शामिल हैं।
"स्पगैटी" शब्द इतालवी शब्द "स्पगैटो (spaghetto)" का बहुवचन रूप है, जो कि "स्पैगो (spago)" शब्द की एक लघु संज्ञा है, जिसका अर्थ “पतला तार” या “सुतली” होता है।
पश्चिम में पास्ता सबसे पहले बारहवीं सदी के आस-पास दक्षिणी इटली में लंबे, पतले रूप में प्रयोग किया जाता रहा होगा। उन्नीसवीं सदी में पास्ता कारखानों की स्थापना के बाद पास्ता की लोकप्रियत पूरे इटली में फैल गई, जिससे इतालवी बाज़ार के लिये बड़े पैमाने पर इसका उत्पादन किया जाने लगा।
उन्नीसवीं सदी के अंतिम भाग में, संयुक्त राज्य अमेरिका में रेस्टॉरेंटों में स्पगैटी को "स्पगैटी इटालिनी (Spaghetti Italienne)" के नाम से परोसा जाता था (जिसमें शायद बहुत अधिक लिजलिजे नूडल और शोरबे में मिलाया हुआ टमाटर का सॉस होता था) और इसे लहसुन या काली मिर्च के साथ बनाए जाने की शुरुआत कई दशकों बाद हुई। डिब्बाबंद स्पगैटी, स्पगैटी निर्माण सामग्री और मांस के कोफ्तों के साथ स्पगैटी लोकप्रिय हुए और संयुक्त राज्य अमेरिका में यह पकवान एक मुख्य भोज्य-पदार्थ बन गया।
स्पगैटी को नमकीन, उबलते पानी (2 लोगों के लिये लगभग 5 लीटर) के एक बड़े बर्तन में पकाया जाता है, जिसे उबालते हैं। इसके बाद एक या दो चम्मच नमक मिलाया जाता है और लगभग एक मिनट बाद पास्ता मिलाया जाता है। 10 से 15 मिनट बाद (अक्सर यह समयावधि विभिन्न ब्रांडों और मोटाई की पैकेजिंग पर लिखी होती है) एक छलनी (इतालवी भाषा में "स्कोलापास्ता (scolapasta)") के द्वारा स्पगैटी से पानी निकाल दिया जाता है।
पास्ता की एक व्यापक रूप से लोकप्रिय, पूर्ण संगतता को "अल डेंटे (al dente)" ("दांत की ओर" के लिये इतालवी शब्द), जो कि मुलायम और जालीदार होती है और कभी-कभी इसमें बीच में एक तीखापन भी होता है। हालांकि, स्पगैटी को कभी-कभी बहुत अधिक मुलायम संगतता के साथ पकाया जाता है। "स्पगैटोनी (Spaghettoni)" एक मोटा स्पगैटी होता है, जिसे पकने में अधिक समय लगता है। "स्पगैटिनी (Spaghettini)" तथा "वर्मिसेली (vermicelli)" बहुत पतले स्पगैटी होते हैं (अंग्रेज़ी में इन दोनों को "एंगल हेयर स्पगैटी" कहा जा सकता है), जिन्हें पकने में कम समय लगता है।
इतालवी भोजन के प्रतीक, स्पगैटी को टमाटर के सॉस के साथ परोसा जाता है, जिसमें विभिन्न जड़ी-बूटियां (विशेषतः अजवाइन और तुलसी), जैतून का तेल, मांस या सब्जियां हो सकती हैं। अन्य स्पगैटी पकवानों में बोलोनीस सॉस, अल्फ्रेडो और कार्बोनारा से बने पकवान शामिल हैं। अक्सर कद्दूकस किया हुआ सख्त चीज़, जैसे पेकोरिनो रोमानो, पार्मेसन और एशियागो चीज़ मिलाया जाता है।
स्पगैटी के सबसे बड़े कटोरे का विश्व रिकॉर्ड मार्च 2009 में बना और मार्च 2010 में इसे पुनर्स्थापित किया गया, जब लॉस एंजल्स के बाहर गार्डर ग्रोव, बुका डी बेपो में स्थित एक रेस्टॉरेंट ने से अधिक पास्ता के द्वारा सफलतापूर्वक एक स्विमिंग पूल को भर दिया।
बीके चिकन टेंडर्स
बीके चिकन टेंडर्स अंतर्राष्ट्रीय फास्ट-फूड रेस्तरां श्रृंखला बर्गर किंग द्वारा बेचा जाने वाला तले हुए चिकन का एक उत्पाद है। यह उनके अल्पाहार संबंधी उत्पादों में से एक है, जिसे उपभोग की सुविधा के लिये बनाया गया है।
बीके चिकन टेंडर्स तैयार, सफेद मांस वाले चिकन के छोटे, पतले टुकड़े होते हैं, जो ब्रेड में लिपटे होते हैं और बहुत अधिक मसालेदार होते हैं। इनका आकार फ्रैंचाइसी की क्षेत्रीय प्राथमिकताओं पर निर्भर होता है और इनके आकारों में तीन, चार, पांच, छः, आठ टुकड़ों वाले भाग शामिल हैं। जब इसे पहली बार प्रस्तुत किया गया था, तब एक बड़ा, पच्चीस टुकड़ों वाला “पार्टी पैक” भी था, जो एक कैरी बॉक्स में बेचा जाता था, जिसे अब बंद कर दिया गया है।ऐसे विभिन्न सॉस उपलब्ध हैं, जिनमें डुबोकर इन्हें खाया जाता है और इस चयन में शामिल हैं:
चिकन टेंडर्स की औपचारिक शुरुआत सन 1985 में व्यंजन सूची के पुनरीक्षण/विस्तारण के दौरान हुई, जिसका उद्देश्य मैकडोनाल्ड के चिकन मैकनजेट्स जैसे किसी चिकन आधारित फिंगर उत्पाद की कमी को पूरा करना था। मूल भाग आकारों में छः-, नौ-, बीस और पच्चीस भागों वाला पार्टी पैक शामिल थे। उस समय उत्पादकों से मिलने वाले चिकन मांस की सीमित उपलब्धता के कारण इस उत्पाद को वापस लेना पड़ा, लगभग छः माह इस उत्पाद को पुनः प्रस्तुत किया गया। मूलतः चिकन के फांकयुक्त भरे हुए टुकड़ों से बने इस उत्पाद को कुछ वर्षों बाद एक तैयार, चॉप्ड-चिकन उत्पाद के रूप में पुनर्निरूपित किया गया। सन 2006 से बीके (BK) ने मूल चिकन टेंडर्स को ताज के आकारों में बदलना शुरु किया। वर्तमान में, नये आकारों वाले ये उत्पाद संयुक्त राज्य अमेरिका, कनाडा और अन्य क्षेत्रीय बाज़ारों में बेचे जाते हैं।
कुछ विशिष्ट प्रचारात्मक अवधियों में, बीके (BK) ने अपने प्रचार को प्रतिबिम्बित करने के लिये चिकन टेंडर्स के आकार में परिवर्तन किया है। उदाहरण के लिये, "" के गठबंधन के दौरान, टेंडर्स को सितारों और चमकदार बोल्ट का आकार दिया गया। सिनेमाघरों में "जुरासिक पार्क" की रिलीज़ के दौरार टेंडरों को डाइनासोरों जैसा आकार दिया गया।
उत्पाद के उत्पादन में ट्रांस-फैट को हटाने के लिये जनवरी 2008 में बीके (BK) ने इन उत्पादों को पुनर्निरूपित किया। सन 2011 में, इस उत्पाद को पुनः पुनर्निरूपित किया गया, जिसके ताज के आकार के उत्पाद का स्थान मानक चिकन नजेट प्रकार के एक उत्पाद ने ले लिया। बीस टुकड़ों वाला एक आकार भी पुनः प्रस्तुत किया गया।
"चिकन टेंडर्स" नाम बर्गर किंग होल्डिंग्ज़ का पंजीकृत ट्रेडमार्क है और संयुक्त राज्य अमेरिका, कनाडा तथा मध्य पूर्व में इसे "वृत्ताकार-आर" (®) चिह्न के साथ प्रदर्शित किया जाता है। वर्तमान में बर्गर किंग के पास केवल स्पेन में चिकन टेंडर्स पर यूरोपीय ट्रेडमार्क हैं। शब्दावली "किंग नजेट्स" पर यूरोप में ट्रेडमार्क नहीं है।अन्य फास्ट फ़ूड रेस्तरां द्वारा समान प्रकार के चिकन उत्पाद पेश किए गए:
स्वाहिली विकिपीडिया
स्वाहिली विकिपीडिया विकिपीडिया का स्वाहिली भाषा का संस्करण है। ८ अप्रैल २०११ की स्थिति तक इस संस्करण पर २१,४४२+ लेख हैं और यह ७५वां सबसे बड़ा विकिपीडिया संस्करण है। इसके अतिरिक्त यह नाइजर-कांगो भाषाओं के उन दो संस्करणों में से एक है जिसपर १,०००+ लेख हैं, अन्य संस्करण योरुबा विकिपीडिया है।
मिलदिओउ द्é मिलदिओउ च च एस्त चूल विकिप्éदिअ =)
पथ्याहार
पथ्याहार (या परहेज़ी भोजन) उस भोजन या पेय को संदर्भित करता है जिसे शरीरोपयोगी संशोधित आहार बनाने के लिए कुछ परिवर्तित कर दिया जाता है। हालांकि सामान्यतया इसका उद्देश्य वजन घटाना या शरीर के गठन में परिवर्तन लाना है और कभी-कभी इसका उद्देश्य वजन बढ़ाने अथवा शरीर-सौष्ठव के पूरक के रूप में मांसपेशियों में वृद्धि लाने में सहायता करना भी है।
इन आहारों की पहचान और उनके विषद विवरण के लिए "पथ्याहार" के अतिरिक्त अन्य शब्द अथवा वाक्यांश हैं, जिनमे "हलके" -"फुल्के" आहार, "बिना चर्बी का" आहार, "कैलोरी रहित", "कम कैलोरी", "कम वसा", "वसाहीन", "वसा-मुक्त", "शर्करा -रहित", "शर्करा-मुक्त" एवं "शून्य कैलोरी", के प्रयोग होते हैं। कुछ क्षेत्रों में इन शब्दों के उपयोग कानून द्वारा विनियमित किये जा सकते हैं। उदाहरण के लिए अमेरिका में "कम वसा" से अंकित या चिह्नित किसी उत्पाद के प्रत्येक परोस में 3 ग्राम से अधिक वसा शामिल नहीं होनी चाहिए और "वसा मुक्त" अंकित उत्पाद के प्रत्येक परोस में 0.5 ग्राम से कम वसा होनी चाहिए.
किसी आहार को पथ्याहार में प्रसंस्कृत करने की प्रक्रिया में आम तौर पर एक उच्च कैलोरी घटक के लिए एक स्वीकार्य कुछ कम कैलोरी विकल्प खोजने की आवश्यकता होती है। यह उतनी ही सरल है जितनी कि आहार में निहित सम्पूर्ण शर्करा के बदले शर्करा के विकल्प का प्रयोग कर कर सकते हैं जैसा कि आम तौर पर अल्कोहल रहित पेय कोका कोला की जगह (उदाहरण के लिए कोक आहार (डायेट कोक)) का प्रयोग किया जाता है। कुछ नमकनॉ में, खाद्य पदार्थों को तलने की बजाय सेंक कर पकाया जा सकता है जिससे कि इस प्रकार कैलोरी की मात्रा कम की जा सके. अन्य मामलों में, कम वसा वाली सामग्री प्रतिस्थापन के रूप में इस्तेमाल की जा सकती है।
गोटे साबूत खाद्यान्नों में, उच्च रेशेदार (फाइबर) अवयव की उपस्थिति असरदार तरीके से आटे के कुछ.स्टार्च घटक को हटा देती है। चूंकि कुछ-कुछ रेशों (फाइबर) में कोई कैलोरी नहीं होती है, जिसके फलस्वरूप कैलोरी की मात्रा घटकर मामूली रह जाती है। उद्देश्यपरक अतिरिक्त अन्य कम कैलोरी के अवयवों के लिए एक और तकनीक पर निर्भर किया जाता है, जैसे कि आटा के कुछ भाग को हटाने के लिए प्रतिरोधी स्टार्च या रेशेदार पथ्याहार का प्रयोग और कैलोरी में उल्लेखनीय कमी प्राप्त कर लेना निर्भर पर जानबूझकर के रूप में फाइबर का हिस्सा बदलने के लिए, करने के लिए महत्वपूर्ण और ने के लिए एक और अधिक.
पथ्याहारों में जिसमे कम कैलोरी वाले विकल्पों से शर्करा को हटा देते हैं, इसमें इस संभावना को लेकर विवाद है कि शर्करा की जगह शर्करा के विकल्प का इस्तेमाल अपने आप में हानिकारक है। भले ही इस सवाल का संतोषजनक हल हो गया है (जिसकी इस वक्त भी कोइ संभावना नहीं), सवाल अब भी बना हुआ है कि कहीं कैलोरी में घटाव के लाभ की तुलना में संभावित हानि तो अधिक नहीं होगी.
कई अल्प वसा और वसा रहित खाद्य पदार्थों में वसा की जगह शर्करा, आटा, या अन्य कैलोरी से भरपूर सामग्रियों का प्रयोग किया जाता है और कैलोरी के गिरावट के मूल्य में मामूली कमी आती है, अगर आती भी है तो. इसके अलावा, जरूरत से ज्यादा सुपाच्य शर्करा (साथ ही साथ किसी भी पौष्टिक पदार्थ की प्रचुरता) अतिरिक्त वसा के रूप में संचयित होता है।
आर्मीनियाई विकिपीडिया
आर्मीनियाई विकिपीडिया विकिपीडिया का आर्मीनियाई भाषा का संस्करण है। ८ अप्रैल २०११ की स्थिति तक इस संस्करण पर १३,४२६+ लेख हैं और यह ८९वां सबसे बड़ा विकिपीडिया संस्करण है।
बलयुग्म
ऐसे बलों के समूह को बलयुग्म (Couple) कहते हैं जिनका परिणामी बल शून्य हो किन्तु उनका बलाघूर्ण अशून्य हो। इसके प्रभाव में केवल घूर्णी गति ही सम्भव है और स्थान-परिवर्तन (ट्रांस्लेशन) नहीं होता। अर्थात किसी पिण्ड पर बलयुग्म लगा हो तो द्रव्यमान केन्द्र का त्वरण नहीं होता।
बलयुग्म के परिणामी आघूर्ण को बलाघूर्ण (टॉर्क) कहते हैं। यह टॉर्क किसी भी संदर्भ बिन्दु के सापेक्ष नियत होता है। इस दृष्टि से यह 'टॉर्क' साधारण 'आघूर्ण' (मोमेन्ट) से भिन्न है।
वाहाका
वाहाका (स्पैनिश: Oaxaca) मेक्सिको का एक राज्य है जो मेक्सिको के दक्षिणी भाग में स्थित है। इसकी राजधानी है वाहाका डे जुएरेज़।
ओआजाका मेक्सिको देश का एक राज्य है, जो उत्तर में पुएब्ला तथा वेराक्रूज़ राज्य से, पूर्व में च्यापास राज्य से, दक्षिण में प्रशांत महासागर से तथा पश्चिम में गेरेरो राज्य से घिरा हुआ है। यह प्रशांत महासागर के तट के समांतर २७० मील लंबा है तथा इसकी अधिकतम चौड़ाई १७० मील और क्षेत्रफल ३३,९७८ वर्ग मील है। १९७० ई. में जनसंख्या २०,११,९४६ थी। यद्यपि यह कुछ कुछ पहाड़ी तथा ऊँचा नीचा प्रदेश है, फिर भी देश के अति सुंदर एवं सबसे अधिक उपजाऊ क्षेत्रों में से एक है। इसकी मुख्य नदियाँ ऐलवैराडो, रीओ ग्रैंड तथा वर्डि हैं। खनिज पदार्थो में यहाँ सोने चाँदी का उतना महत्व नहीं है जितना ताँबा, लोहा, गंधक, इत्यादि का। प्राय: भूकंप आते रहते हैं तथा सागरीय तट पर भयंकर तूफान, जिन्हें पैरागेलोस कहते हैं, अचानक आते रहते हैं। यहाँ की जलवायु स्फूर्तिदायक तथा मिट्टी उपजाऊ है। गेहूँ, मक्का, जौ, कपास, गन्ना, केला और अनानास की खेती की जाती है। यहाँ का मुख्य एवं एकमात्र बंदरगाह हुआटुलियो है। यहाँ के निवासी 'इंडियंस' कहलाते हैं जिनकी १९ जातियाँ पाई जाती हैं।
ओआजाका नाम का नगर अपने ही नाम के राज्य की राजधानी है तथा वर्डि नदी के बाएँ तट के निकट, मेक्सिको नगर से २१८ मील दूर दक्षिण पूर्व की ओर ४,८०० फुट की ऊँचाई पर स्थित है। नगर पक्का और अच्छा बना हुआ है (२ मील लंबा, १ मील चौड़ा) तथा बाग बगीचों से सुसज्जित है। यहाँ के लोग मेहनमी हैं तथा रेशम, कपास, चीनी और चॉकलेट इत्यादि के धंधों में लगे हुए हैं।
माधव सिंह 'छितिपाल'
माधवसिंह 'छितिपाल' अमेठीनरेश एवं हिन्दी कवि थे। कविवर 'छितिपाल' की गणना उन भारतीय नरेशों में होती है। जो कुशल शासक होने के साथ सहृदय कवि भी थे। इन्होंने अमेठी राज्य तथा हिंदी साहित्य की श्रीवृद्धि में पूरा योगदान दिया। इन्होंने प्रयाग, काशी, विंध्याचल, लखनऊ और अमेठी में कई मंदिरों तथा महलों का निर्माण करवाया। इनका कार्यकाल संवत्‌ 1901 से 1948 तक था।
आरंभ में इन्होंने श्रृंगारपरक रचनाएँ कीं। 'मनोजलतिका' रीतिपरंपरा की अनूठी कृति है। इसमें नखशिख, ऋतुओं तथा नायिकाभेद का मर्यादित एवं सरस वर्णन है। इसके पश्चात्‌ इनकी अंतर्वृत्ति भक्ति की ओर हुई। वे देवी के अनन्य उपासक और भावुक भक्त थे। देवी की भक्ति विषयक इनकी सभी रचनाएँ उच्चकोटि की हैं। इन्होंने संगीत, धर्म, नीति, सज्जनमहिमा आदि अनेक विषयों पर ग्रंथ लिखे हैं। इनकी कृतियाँ ये हैं:
मनोजलतिका, भगवती विजय, देवीचरित्र-सरोज, रधुनाथ चरित्र, सीतास्वयंबर, लवकुशचरित्र प्रकाश, वैराग्यप्रकाश, नीतिदीप, सुरसदीप, रागप्रकाश, पंचाष्टक, कुंडलियाशतक, दोहा शतक, सोरठा शतक, षट्पदावली, विज्ञानविलास, भजनप्रदीप, सज्जनविलास, आदि
गजानन त्र्यंबक माडखोलकर
गजानन त्र्यंबक माडखोलकर (28 दिसम्बर, 1900 - 27 नवम्बर, 1976)), मराठी उपन्यासकार, आलोचक तथा पत्रकार थे।
जन्म 28 दिसम्बर 1899 को बंबई में हुआ। आपने आरंभ में 'रवि-किरण-मंडल' नामक कविसप्तक के सदस्य के नाते काव्यलेखन आरंभ किया। बाद में आलोचक के नाते अधिक ख्याति प्राप्त की। 1933 में आपने 'मुक्तात्मा' नामक उपन्यास लिखकर मराठी में राजनीतिक उपन्यास लेखन की प्रथा आरंभ की। बाद में कई उपन्यास आपने लिखे जिनमें रूढ़ नैतिकता और सामाजिक मान्यताओं के प्रति विद्रोह का द्वंद बहुत तीव्र रूप से व्यक्त हुआ है।
माडखोलकर अपनी काव्यमयी भाषाशैली के लिये बहुत प्रसिद्ध हैं। कुछ आलोचकों ने उनकी कथात्मक रचनाओं में स्त्री-पुरुष संबंधों की स्पष्ट व्याख्या को श्लीलता की मर्यादा से परे बताया है। संस्कृत काव्यशास्त्र के ज्ञाता और अभिजात रसवादी होने पर भी वे आधुनिकता को सहानुभूति से देखते थे। मराठी भाषा तथा साहित्य में पिछली पीढ़ी की औपन्यासिक त्रयी में फड़के-खांडेकर के साथ आपका नाम आदर से लिया जाता है। आपकी कई रचनाओं के अनुवाद हिंदी, गुजराती आदि भाषाओं में भी हुए हैं।
माडखोलकर के सब प्रकाशित ग्रंथ 34 हैं। प्रमुख कृतियाँ हैं -
समालोचनात्मक :
उपन्यास :
प्रवास वर्णन :
कहानी संग्रह :
कार्ल रोजर्स
कार्ल रोजर्स (Carl Ransom Rogers) (8 जनवरी 1902 – 4 फ़रवरी 1987) अमेरिका के प्रसिद्ध मनश्चिकित्सक थे। मनश्चिकित्सा में मानवीय संवेदना को स्थान देने के लिये प्रसीध हैं।
उपचारार्थी केंद्रित मनश्चिकित्सा नामक मानसिक रोगों के निवारण की एक मनोवैज्ञानिक विधि कार्ल रोजर्स द्वारा प्रतिपादित की गई है। रोजर्स का स्व-वाद प्रसिद्ध है जो अधिकांशत: उपचार प्रक्रिया या परिस्थितियों से उद्भूत प्रदत्तों पर अवलंबित है। रोजर्स की मूल कल्पनाएँ स्वविकास, स्वज्ञान, स्वसंचालन, बाह्य तथा आंतरिक अनुभूतियों के साथ परिचय, सूझ का विकास करना, भावों की वास्तविक रूप में स्वीकृति इत्यादि संबंधी हैं। वस्तुत: व्यक्ति में वृद्धिविकास, अभियोजन एवं स्वास्थ्यलाभ तथा स्वस्फुटन की स्वाभाविक वृत्ति होती है। मानसिक संघर्ष तथा संवेगात्मक क्षोभ इस प्रकार की अनुभूति में बाधक होते हैं। इन अवरोधों का निवारण भावों के प्रकाशन और उनको अंगीकार करने से सूझ के उदय होने से हो जाता है।
इस विधि में ऐसा वातावरण उपस्थित किया जाता है कि रोगी अधिक से अधिक सक्रिय रहे। वह स्वतंत्र होकर उपचारक के सम्मुख अपने भावों, इच्छाओं तथा तनाव संबंधी अनुभूतियों का अभिव्यक्तीकरण करे, उद्देश्य, प्रयोजन को समझे और संरक्षण के लिए दूसरे पर आश्रित न रह जाए। इसमें स्वसंरक्षण अथवा अपनी स्वयं देख देख आवश्यक होती है। उपचारक परोक्ष रूप से, बिना हस्तक्षेप के रोगी को वस्तुस्थिति की चेतना में केवल सहायता देता है जिससे उसके भावात्मक, ज्ञानात्मक क्षेत्र में प्रौढ़ता आए। वह निर्देश नहीं देता, न तो स्थिति की व्याख्या ही करता है।
आरण्य देवी मंदिर, आरा
आरण्य देवी मंदिर, आरा, भोजपुर, बिहार में स्थित एक हिन्दू मंदिर है।
संवत् 2005 में स्थापित आरण्य देवी का मंदिर नगर के शीश महल चौक से उत्तर-पूर्व छोर पर स्थित है। यह देवी नगर की अधिष्ठात्री मानी जाती हैं। बताया जाता है कि उक्त स्थल पर प्राचीन काल में सिर्फ आदिशक्ति की प्रतिमा थी। इस मंदिर के चारों ओर वन था। पांडव वनवास के क्रम में आरा में ठहरे थे। पांडवों ने आदिशक्ति की पूजा-अर्चना की। देवी ने युधिष्ठिर को स्वपन् में संकेत दिया कि वह आरण्य देवी की प्रतिमा स्थापित करे। धर्मराज युधिष्ठिर ने मां आरण्य देवी की प्रतिमा स्थापित की।
यह भी कहा जाता है कि भगवान राम, लक्ष्मण और विश्वामित्र जब बक्सर से जनकपुर धनुष यज्ञ के लिए जा रहे थे तो आरण्य देवी की पूजा-अर्चना की। तदोपरांत सोनभद्र नदी को पार किये थे। बताया जाता है कि द्वापर युग में इस स्थान पर राजा मयूरध्वज राज करते थे। इनके शासनकाल में भगवान श्रीकृष्ण अर्जुन के साथ यहां आये थे। श्रीकृष्ण ने राजा के दान की परीक्षा लेते हुए अपने सिंह के भोजन के लिए राजा से उसके पुत्र के दाहिने अंग का मांस मांगा। जब राजा और रानी मांस के लिए अपने पुत्र को आरा (लकड़ी चीरने का औजार) से चीरने लगे तो देवी प्रकट होकर उनको दर्शन दी थीं।
इस मंदिर में स्थापित बड़ी प्रतिमा को जहां सरस्वती का रूप माना जाता है, वहीं छोटी प्रतिमा को महालक्ष्मी का रूप माना जाता है। इस मंदिर में वर्ष 1953 में श्रीराम, लक्ष्मण, सीता, भरत, शत्रुधन् व हनुमान जी के अलावे अन्य देवी-देवताओं की प्रतिमा स्थापित की गयी थी।
गौरव
गौरव एशियाई मूल का प्रदत्त नाम है। इसका सामान्य अर्थ "अभिमान" होता है, वह अभिमान जो अपने परिवार अथवा समाज अथवा राष्ट्र के लिए अच्छा नाम कमाता है।
विशेष न्यायालय विधेयक (मप्र)
विशेष न्यायालय विधेयक मध्य प्रदेश विधान सभा में अभी हाल में ही (अप्रैल २०११) पारित विधेयक है। इसमें भ्रष्टाचार में लिप्त नेताओं और सरकारी मुलाजिमों के खिलाफ प्रभावी कार्रवाई के लिए विशेष अदालतें गठित करने का प्रावधान है। इसमें काली कमाई से जुटाई संपत्ति राजसात करने और सजा का भी प्रावधान है। इसके दायरे में पंच, पार्षद से लेकर मुख्यमंत्री और भृत्य से लेकर मुख्य सचिव तक सभी लोकसेवक आएंगे। विशेष अदालतों के फैसले को उच्च न्यायालय में चुनौती दी जा सकेगी।
लोक सेवकों के विरूद्ध भ्रष्ट आचरण के मामलों में पहले से कानून उपलब्ध हैं। भ्रष्टाचार निवारण अधिनियम दंड प्रक्रिया संहिता और भारतीय दंड संहिता के तहत कार्यवाही की जाती है। यह अनुभव किया गया है कि इन कानूनों के माध्यम से प्रकरणों के निराकरण में काफी समय लग जाता है। विलंब के कारण प्रकरण पर विपरीत प्रभाव पड़ता है और इसका लाभ भ्रष्ट लोकसेवक को मिलता है।विशेष न्यायालयों में जिला एवं सत्र न्यायाधीश और अपर जिला एवं सत्र न्यायाधीश स्तर के जज, उच्च न्यायालय की सहमति से नामांकित किए जाएंगे।
विशेष न्यायालय एक वर्ष के भीतर मामले को निपटाने का प्रयास करेगा। जबकि संपत्ति राजसात करने से जुड़े मामले छह माह में निपटाए जाएंगे।
विशेष न्यायालय के फैसले के खिलाफ अपील उच्च न्यायालय में की जा सकती है। अपील का निराकरण छह माह के भीतर किया जाएगा।
अगर किसी लोकसेवक के बारे में यह स्पष्ट हो जाएगा कि उसने भ्रष्ट तौर तरीकों से संपत्ति अर्जित की है तब विशेष न्यायालय में आवेदन प्रस्तुत कर उसकी संपत्ति राजसात करने की कार्रवाई की जाएगी। इस संबंध में सरकार की ओर से ही कोर्ट में पब्लिक प्रोसिक्यूटर अधिकृत किया जाएगा।विधि विशेषज्ञों का मानना है कि इस कानून में ऐसी कई खामियां हैं जो इसके प्रभावी क्रियान्वयन में अड़चन बन सकती हैं। विशेष अदालतों के लिए जज आदि की व्यवस्था अलग से नहीं की गई है। न्यायाधीशों पर वैसे भी काम का बोझ बहुत है। इस स्थिति में मौजूदा डीजे एवं एडीजे कितनी सक्रियता से काम कर सकेंगे इस पर सवाल उठना लाजिमी है। भ्रष्ट लोकसेवकों और व्यक्ति के खिलाफ कार्रवाई की सिफारिश सरकार करेगी ऐसे में इसके राजनीतिक दुरुपयोग की आशंका को भी बल मिलता है। स्पेशल कोर्ट के खिलाफ हाईकोर्ट में अपील की जा सकती है। यानी ऐसे प्रकरणों में शीघ्र फैसला होने की बात तो कही जा रही है लेकिन इसकी संभावना नहीं है। क्योंकि हाईकोर्ट में प्रकरण लंबा भी खिंच सकता है। ऐसा लगता है कि यह विधेयक काफी जल्दबाजी में लाया गया है। बेहतर होता कि यह कानून बनाने के पहले वरिष्ठ न्यायविदों और कानून के जानकारों से पर्याप्त विचार विमर्श किया जाता। हालांकि इसकी गुंजाइश आगे इस कानून में संशोधन करने के लिए बची हुई है।
रोनिन
रोनिन मध्यकालीन जापान में ऐसे सामुराई को कहते थे जिसका अपने राजा या मालिक के साथ सम्बन्ध भंग हो गया हो, क्योंकि या तो राजा मारा गया हो या उसने सामुराई को किसी वजह से सेवा-निवृत कर दिया हो।
सामुराई मध्यकालीन जापान के क्षत्रिय होते थे जो निडर, युद्ध में ख़ुँख़ार, शास्त्रों के इस्तेमाल में अति-सक्षम और मरते दम तक अपने राजा से वफ़ादारी करने वाले माने जाते थे। किसी भी सामुराई का फ़र्ज़ था के वह अपने राजा से पहले मरे। अगर कोई राजा मारा जाता तो सामुराई का फ़र्ज़ था के उसके मारने वालों से बदला ले। जिस सामुराई का मालिक मर चूका हो या जिसने उसे किसी वजह से अपनी सेवा से निकाल दिया हो, उसकी स्थिति अत्यंत शर्मनाक मानी जाती थी और उसे फिर कभी कोई राजा अपनी सेवा में नहीं लेता था। ऐसे सामुराई को ही रोनिन कहते थे। रोनिन शहर से शहर भटकते थे। क्योंकि वो जांबाज़ थे और लड़ाई करने में निपुण थे, इसलिए कईं जापानी कथाओं में दर्शाया जाता है के किसी गाँव या स्त्री पर अत्याचार हो रहा है और एक बहादुर रोनिन आकर उनकी मदद करता है। ऐसी कहानियों में काफ़ी कशमकश दिखाई जाती है क्योंकि एक तरफ तो रोनिन का स्वयं से नफ़रत करने तक का गहरा दुःख होता है और दूसरी तरफ उसकी बहादुरी और सक्षमता होती है।
नूडल
नूड्ल्ज़ गेहूँ, चावल, बाजरे या अन्य क़िस्म के आटे से बनाकर सुखाये गए पतले, लम्बे रेशे होते हैं जिन्हें उबलते हुए पाने या तेल में डालकर खाने के लिए पकाया जाता है। जब नूड्ल्ज़ सूखे होते हैं तो अक्सर तीली की तरह सख़्त होतें हैं लेकिन उबालने के बाद मुलायम पड़कर खाने योग्य हो जाते हैं। नूड्ल्ज़ के एक रेशे को "नूड्ल" कहा जाता है।
"नूड्ल" जर्मन भाषा के शब्द "नूडल" ("nudel") से निकला है।
चीनी इतिहासकारों के अनुसार दुनिया में नूड्ल्ज़ का सब से प्राचीन सुराग़ चीन के चिंग हई राज्य से मिला है, जहाँ ४,००० साल पुराने कँगनी और कोदो के मिश्रित आटे के बने नूड्ल्ज़ पाए गए हैं। ग़ैर-चीनी विशेषज्ञों नें इस दावे पर संदेह ज़ाहिर किया है। चीनी विशेषज्ञों का कहना है के ये प्राचीन नूड्ल्ज़ इतने नाज़ुक थे के उठाते ही चूर्ण को कर गिर पड़े इसलिए अब इनका कोई सबूत बाक़ी नहीं बचा है। इसपर विवाद जारी है। ज़्यादातर विद्वानों का मानना है के नूड्ल्ज़ की शुरुआत मध्य एशिया में स्थित तारिम घाटी में हुई, जो अब एक चीन द्वारा नियंत्रित उइग़ुर क्षेत्र है। नूड्ल्ज़ मध्य एशियाई लोगों के खाने में आज भी एक मुख्य व्यंजन है।
कूटू
कूटू एक प्रकार का पौधा है जिसकी बहुत सी नस्लें हैं, जिनमें से ज़्यादातर जंगली हैं। इसके बीज को पीसकर एक आटा बनाया जाता है जिसके भारतीय और अन्य क्षेत्रों के खानों में कई इस्तेमाल हैं। मिसाल के तौर पर अवधी खाने में कूटू परांठा बनाया जाता है। हालाँकि ज़्यादातर आटे अनाजों के बनते हैं और अनाज अधिकतर घास के परिवार के ही पौधे होते हैं, कूटू ना तो असली अनाज है और ना ही वनस्पति परिवार में घास परिवार का सदस्य है।
उत्तर भारत में नवरात्रि में हिन्दू अनुयायी अक्सर कूटू के आटे की बनी चीज़ें खाते हैं, जैसे की कूटू की पूरी और कूटू के पकौड़े। पंजाब में कूटू को 'ओखला' बोला जाता है और इसके आटे का काफ़ी इस्तेमाल किया जाता है।
कूटू को अंग्रेज़ी में बकव्हीट (buckwheat) बोलते हैं। पंजाबी में इसे 'ओखला' बोलते हैं।
सू
सू (अंग्रेज़ी: sioux) उत्तर अमेरिका की एक मूल अमेरिकी आदिवासी जनजाति है। सू नाम के अंतर्गत बहुत सी उपजनजातियाँ आती हैं जो किसी ज़माने में सब विशाल सू राष्ट्र का हिस्सा मानी जाती थीं।
संस्कृति और भाषा के नज़रिए से सू जाती के तीन भाग हैं -
बहुत से अन्य मूल अमेरिकी आदिवासी जातियों की तरह, सू क़बीलों में भी रिवाज था के बच्चों का नाम ऐसी चीज़ों पर रखा जाये जिनके बारे में बच्चे का चेहरे, शरीर या व्यक्तित्व याद दिलाता हो। उदाहरंतः एक प्रसिद्ध लकोटा क़बीले के मुखिये का नाम "थाथान्ग्का इयोताके" था जिसका हिंदी में मतलब "बैठा सांड" है और जिसे अंग्रेज़ी में सिटिंग बुल (Sitting Bull) से बुलाया जाता है।
कथेतर साहित्य
कथेतर साहित्य (non-fiction) साहित्य की वह शाखा है जिसमें दर्शाए गए स्थान, व्यक्ति, घटनाएँ और सन्दर्भ पूर्णतः वास्तविकता पर ही आधारित होते हैं। इसके विपरीत कपोलकल्पना है जिसमें कथाएँ कुछ मात्रा में या पूरी तरह लेखक की कल्पना पर आधारित होतीं हैं और उन में कुछ तत्त्व वास्तविकता से हट के होते हैं।
मर्दानगी
मर्दानगी किसी व्यक्ति, जानवर या वस्तु के उन गुणों के समुच्चय को बोलतें हैं जिनका पुरुषों से सम्बन्ध माना जाता हो। दुनिया की हर संस्कृति में इन गुणों में शारीरिक क्षमता (बल, सुडौल शरीर), साहस (जुर्रत), वीरता और स्त्रियों और बच्चों का लिहाज़ करना शामिल है। भारतीय संस्कृति में मर्दानगी में अपनी इज़्ज़त की रक्षा करना भी शामिल है।
उइग़ुर
उइग़ुर (उइग़ुर: ‎) पूर्वी और मध्य एशिया में बसने वाले तुर्की जाति की एक जनजाति है। वर्तमान में उइग़ुर लोग अधिकतर चीनी जनवादी गणराज्य द्वारा नियंत्रित श़िंजियांग उइग़ुर स्वायत्त प्रदेश नाम के राज्य में बसते हैं। इनमें से लगभग ८० प्रतिशत इस क्षेत्र के दक्षिण-पश्चिम में स्थित तारिम घाटी में रहते हैं। उइग़ुर लोग उइग़ुर भाषा बोलते हैं जो तुर्की भाषा परिवार की एक बोली है।
ऐतिहासिक रूप से 14वीं सदी में इन्हें हूनान प्रांत के एक विद्रोह को दबाने के लिए मिंग राजा द्वारा बुलाया गया था। कुछ सैनिक वहीं बस गए थे जिन्हें शासक ने जिआन की उपाधि दी थी। आज भी कुछ उइग़ुर हुनान प्रांत में रहते हैं। उग़ुर लोगों को इस नाम से विश्वयुद्धों के बीच किसी समय से बुलाना शुरु किया गया। इससे पहले इनको तुर्की, मुस्लिम या सारत कहते थे। और उस समय उइग़ुर शब्द का प्रयोग किसी प्राचीन साम्राज्य के लिए किया जाता था, जो उस समय (१९ सदी तक) ख़त्म हो चुका था। १९२१ में हुए ताशकंद सम्मेलन में इन्हें उइग़ुर सम्बोधन प्रदान किया गया- जो उसी क्षेत्र के पुराने उईग़ुर ख़ागानत (सन् ७४५-८४०) के नाम से लिया गया था। अन्य पश्चिमी पर्यटकों ने उस समय तक तुर्की शब्द का ही इस्तेमाल किया।
मुक्त आंकड़े
मुक्त आंकड़े (Open data) वह दर्शन एवं प्रणाली है जिसमें कुछ आकड़ों को सबके लिये मुक्त रूप से सुलभ रखा जाता है और इस पर किसी तरह का कोई कॉपीराइट, पेटेंट या अन्य किसी प्रकार का नियंत्रण नहीं होता। इसके सिद्धान्त भी मुक्तस्रोत एवं 'ओपेन ऐक्सेस' आदि अन्य 'मुक्त' आन्दोलनों के समान हैं।
'मुक्त आंकड़ा' का विचार यह कहता है कि कुछ आंकड़े सभी को मुक्तरूप से उपलब्ध होने चाहिए ताकि वे उसका अपनी इच्छानुसार उपयोग कर सकें और पुनर्प्रकाशित कर सकें। 'मुक्त' से तात्पर्य कॉपीराइट से मुक्त, पेटेन्ट से मुक्त तथा इसी तरह के अन्य मंधनों से मुक्ति से है। इसमें मुख्य रूप से वैज्ञानिक अनुसंधान से प्राप्त आकड़ों एवं आंकड़ा-चालित-वेब के आकड़ों को मुक्त रखने पर जोर है।
वैसे तो मुक्त-आँकड़ा का दर्शन नया नहीं है किन्तु अन्तर्जाल और वर्ड वाइड वेब के कारण यह अधिक महत्वपूर्ण बन गया है। अब कुछ देशों की सरकारों ने मुक्त-आँकड़ा अभियान भी आरम्भ किया है।
शंबर
(1) विख्यात वैदिक तथा पौराणिक असुर : वैदिक शंबर पर्वतनिवासी दास था जिसने 'वृत्र' की तरह आकाश में नब्बे, निन्यानवे या सौ दुर्गों का निर्माण किया था (ऋ, 2-14, 19)। अपने को देवता मान लेने पर इंद्र ने मरुतों और अश्विनियों की सहायता से तथा दिवोदास के अनुरोध पर इसका वध कर दिया एवं समस्त दुर्ग नष्ट कर डाले।
पुराणेतिहास ग्रंथों में यह कश्यप और दनु के पुत्रों में से एक था और दानव होते हुए भी परम ज्ञानी तथा राजनीतिज्ञ था। वृत्रासुर से हुए युद्ध में इस देवपीड़क असुर का वध भी इंद्र के हाथों हुआ।
(2) कश्यप दनपुत्र एक अन्य दानव जो कंस का अनुयायी था। कृष्णपुत्र प्रद्युम्न के हाथों मारे जाने की आकाशवाणी सुनकर इसने उनको मारना चाहा। अंत में यह प्रद्युम्न के हाथों मारा गया (महा. अनु., 14-28)।
(3) इस नाम के अन्य अनेक दानवों में हिरण्याक्ष का पुत्र, त्रिपुर नगरी का बलि पक्षीय असुर योद्धा आदि उल्लेखनीय हैं।
भूर्ज
भूर्ज को अंग्रेजी में बर्च (Birch) कहते हैं। यह बेटुलेसिई (Doo doo) कुल का पेड़ है। इसके अधिकाश पेड़ मध्यम विस्तार के होते हैं। कुछ तो क्षुप (Shrub) किस्म के भी होते हैं। उत्तर अमरीका, यूरोप, उत्तर एशिया और हिमालय में 1,400 फुट से अधिक ऊँचाई पर ये साधारणतया पाए जाते हैं। इनकी पत्तियॉँ क्रचक्री (serrat) तथा पर्णपाती (deciduous) होती हैं। एक ही पेड़ पर नर और मादा के कैटकिन (catkins) होते हैं। नर कैटकिन शरत्‌ (पतझड़) ऋतु में और मादा कैटकिन वसंत ऋतु में प्रकट होते हैं। इनके फल छोटे छोटे और पंखदार होते हैं। वृक्ष की छाल कागज के सदृश उखड़ती है, जिसे 'भोजपत्र' कहते हैं। एक समय भारत में भोजपत्र पर ही पुस्तकें लिखी जाती थी। भोजपत्र सामान्य कागज से अधिक टिकाऊ समझा जाता है। आज भी भोजपत्र पर तांत्रिक मंत्र और कवचादि लिखे जाते हैं। ऐसे मंत्र और कवच जल्द फलदेनेवाले समझे जाते हैं। पेड़ की भीतरी छाल से जो भोजपत्र प्राप्त होता है। वह लिखने के लिये अच्छा समझा जाता है। कुछ विशिष्ट धार्मिक अवसरों पर लोग इसका वस्त्र भी धारण करते हैं। भूर्ज के पेड़ कई प्रकार के होते हैं। इनकी निम्नलिखित किस्में अधिक महत्व की है:
इसका वैज्ञानिक नाम बेटुला पापायरिफेरा (Betula papyrifera) है। इसको कभी कभी श्वेत भूर्ज भी कहते हैं, क्योंकि इसकी छाल मलाई सी सफेद रंग की होती है। इसको मंत्रभूर्ज भी कहते हैं, क्योंकि इसकी छाल इतनी पतली होती है कि उसपर सुभीते से लिखा जा सकता है। इस भूर्ज की छाल से प्याले, तश्तरियाँ, आभूषण, छोटी छोटी टोकरियाँ आदि बनाई जाती हैं। इसकी लकड़ी से लुगदी और जूते के साँचे या फरमें भी बनते हैं। लकड़ी जलावन के काम में भी आती है। हिमालय क्षेत्रों के अतिरिक्त यह कैनाडा, उत्तरी अमरीका और उत्तरी यूरोप में उपजता है।
इसको कभी रजत भूर्ज भी कहते हैं। इसका वैज्ञानिक नाम बी0 ल्यूटिया (B. Lutea) है। पेड़ के वयस्क होने पर इसकी छाल का रंग पीलापन लिए हुए धुँधले धूसर रंग का होता है। यह मासाचुसेट्स, फ्लोरिडा और टेक्सस में अधिक पाया जाता है। इसकी लकड़ी मजबूत होती है और फर्निचर, खेती के औजारों तथा अन्य घरेलू कामों के लिये अच्छी समझी जाती है।
इसे कहीं कहीं नदी भूर्ज भी कहते हैं, क्योंकि यह नदी, पोखरों तथा दलदली भूमि के तटों पर बहुधा उगता हुआ पाया जाता है। इसके छोटे पेड़ों की छाल का रंग गुलाबी होता है। पीछे वह काला हो जाता है। इसके पेड़ 50 से 60 फुट तक ऊंचे होते हें। यह दक्षिण अमरीका में विशेष रूप से पाया जाता है। इसका वैज्ञानिक नाम ब0 निग्रा (B. nigra) हैं।
इसका वैज्ञानिक नाम बी0 लेंटा (B. Lenta) है। इसे चेरी या मीठा भूर्ज भी कहते हैं। यह 60 से 80 फुट तक ऊँचा होता है। इसके शीर्ष सुंदर होते हैं। इसकी शाखाएँ पतली और टहनियाँ कोमल होती हैं। इसकी लकड़ी श्याम रंग की तथा कठोर होती है और दाने गठे हुए होते हैं। फर्निचर और घर के अंदर की सजावट के सामानों के निर्माण के लिये इसकी लकड़ी बहुमूल्य समझी जाती है।
इसका वैज्ञानिक नाम "बी0 पोपुलिफोलिया" (B. populifolia) है। इसका पेड़ छोटा, 40 फुट से अधिक ऊँचा नहीं होता है। अमरीका के अनेक राज्यों में यह पाया जाता है। इसकी छाल घूसर सफेद रंग की होती है। छाल कड़ी होती है और उसके स्तर अधिक दृढ़ता से चिपके रहते हें। इससे अनेक सांचे, फिरकी और अन्य सामान बनते हैं। यह ईधंन में भी काम आता है। इसकी लुगदी भी बनती हे।
भूलाभाई देसाई
भूलाभाई देसाई भारत के प्रख्यात विधिवेत्ता, प्रमुख संसदीय नेता तथा महात्मा गांधी के विश्वस्त सहयोगी। आजाद हिंद फौज के सेनापति श्री शहनवाज, ढिल्लन तथा सहगल पर राजद्रोह के मुकदमें में सैनिकों का पक्षसमर्थन आपने जिस कुशलता तथा योग्यता से किया, उससे आपकी कीर्ति देश में ही नहीं, विदेश में भी फैल गई।
भूलाभाई देसाई का जन्म सूरत जिले के बलसर में हुआ था। विधिविशेषज्ञता आपको विरासत में मिली। आपके पिता सरकारी वकील थे। प्रत्युत्पन्नमतित्व तथा निर्भीक उक्तियाँ आपकी उल्लेख्य विशेषताएँ थी। बंबई के एलफिंस्टन तथा सरकारी ला कालेज में कानून की उच्च शिक्षा प्राप्त की। बाद में उच्च न्यायालय के अधिवेत्ता बने। विशिष्ट विधिविशारद होने के कारण आपको अल्पकाल में ही धन तथा यश की प्राप्ति हुई। राजनीति के क्षेत्र में सर्वप्रथम माडरेटों के साथ, तदनंतर होम रूल लीग में और अंत में कांग्रेस में आए। महात्मा गांधी की प्रेरणा तथा निर्देश से प्रभावित होकर स्वाधीनता आंदोलन में प्रमुखता से भाग लिया। गुजरात के किसानों को कानूनी सहायता देकर आपने स्वराज्य आंदोलन को नवीन शक्ति प्रदान की। इस दिशा में आपके कार्यो के फलस्वरूप ही ब्रमफील्ड प्रतिवेदन में किसानों की कठिनाइयों को कम करने की संस्तुति की गई।
सन्‌ 1930 के स्वाधीनता आंदोलन में भाग लेने के कारण आपको एक वर्ष का कारावास तथ दस हजार रुपए जुर्माने का दंड मिला। इसकेश् बाद के सभी प्रमुख कांग्रेसी आंदोलनों में आप भाग लेते रहे। केंद्रीय धारासभा में कांग्रेस दल के नेता के रूप में आपका कार्य ऐतिहासिक महत्व का है। आपके तीखे तथ्यपूर्ण भाषण सरकारी पक्ष को हतप्रभ कर देते थे। श्री भूलाभाई देसाई में ऐसी अनोखी सूझबूझ थी। जिसके फलस्वरूप आप महत्वपूर्ण बिलों पर मुसलिम पार्टी को साथ लकर सरकारी पक्ष को पराजित कर देते थे। केंद्रीय धारासभा में आपकी संसदीय प्रतिभा तथा असाधारण क्षमता अप्रतिम मानी जाती थी।
आपमें प्रतिपक्षी पर प्रबल प्रहार कर उसे निरस्त्र कर देने की असाधारण और अद्भुत क्षमता थी। यही कारण है कि आपके पास प्राय: अत्यंत गंभीर कानूनी उलझनों के मुकदमे आया करते थे। देश के ख्यातिलब्ध विधिज्ञों में आपका प्रमुख स्थान है। संसदीय नेतृत्व के आपमें अनुपम गुण थे। कांग्रेस पार्टी के नेता के रूप में नौकरशाही आपसे सदा आतंकित रहती थी। अँग्रेजी भाषा पर आपका असाधारण अधिकार था। आपके भाषणों में तथ्यों, तर्कों तथा व्यंग्य विनोदपूर्ण उक्तियों का प्रभावोत्पादक संयोजन रहता था। इस संबंध में देसाई लियाकत समझौते का विशेष महत्व है। आपके व्याख्यानों तथा विचारों का संग्रह पुस्तकाकार प्रकाशित हुआ है। आरंभिक जीवन में आपने अहमदाबाद स्थित गुजराज कालेज में अर्थशास्त्र तथा इतिहास विषयक प्राध्यामक का भी कार्य किया था।
रोहे
रोहे या कुकरे (अंग्रेज़ी: ट्रैकोमा), 'क्लैमाइडिया ट्रैकोमैटिस' नामक जीवाणु के कारण से होने वाला एक संक्रामक रोग है। यह संक्रमण पलकों के भीतरी सतह पर खुरदुरापन पैदा करता है। इस खुरदुरेपन की वजह से आँखों में दर्द, आँखों के बाहरी सतह या कॉर्निया (नेत्रगोलक का ऊपरी स्‍तर) का टूटना और संभवत: अंधता हो सकती है। इसे ग्रैनुलर कंजक्टिवाइटिस, इजिप्शियन ऑप्‍थैल्मिया, एवं ब्‍लाइंडिंग ट्रैकोमा भी कहा जाता है।
यह रोग जिस विषाणु की वजह से होता है वह प्रभावित व्‍यक्ति की आँखों या नाक के प्रत्‍यक्ष एवं अप्रत्‍यक्ष संपर्क से फैल सकता है। अप्रत्‍यक्ष संपर्क में कपड़े अथवा प्रभावित व्‍यक्ति की आँख अथवा नाक के संपर्क में आयीं मक्खियाँ शामिल हैं। आमतौर पर कई सालों दौरान हुए कई संक्रमणों के बाद जाकर ही पलकों का घाव इतना बढ़ता है कि बरौनियाँ आँखों से रगड़ खाने लगती हैं। यह रोग बड़ों की अपेक्षा बच्‍चों में अधिक होता है। गंदगी, भीड़भाड़ वाली रिहाइश एवं साफ़ पानी व ट्वायलेट की अपर्याप्‍तता भी रोग को फैलाती है।
इस रोग की रोकथाम के लिए किये जाने वाले प्रयासों में साफ़ पानी की उपलब्‍धता बढ़ाना, जैवप्रतिरोधियों (Antibiotic/एण्टीबायोटिक) से उपचार द्वारा संक्रमित लोगों की संख्‍या को कम करना शामिल है। इसमें उन लोगों के समूहों का एक साथ इलाज करना शामिल हैं जिनमें जाना यह बीमारी आम है। धोना अपने आपमें इस रोग की रोकथाम के लिए पर्याप्‍त नहीं है, लेकिन अन्‍य उपायों के साथ यह उपयोगी हो सकता है। उपचार के विकल्‍पों में ओरल (मुँह के द्वारा) अज़ीथ्रोमाइसिन अथवा टॉपिकल (स्‍थानिक) टेट्रासाइक्लाइन शामिल हैं। अज़ीथ्रोमाइसिन को वरीयता दी जाती है क्‍योंकि यह एक ओरल खुराक में इस्‍तेमाल की जा सकती है। पलक में घाव होने के बाद बरौनियों की स्थिति सही करने के लिए एवं अन्‍धता से बचने के लिए शल्‍यक्रिया (सर्जरी) की आवश्‍यकता पड़ सकती है।
दुनिया भर में करीब 8 करोड़ लोगो को सक्रिय संक्रमण है। कुछ क्षेत्रों में यह संक्रमण 60-90 प्रतिशत बच्‍चों में मौजूद हो सकता है और बच्‍चों के क़रीबी संपर्क में रहने की वजह से यह महिलाओं को पुरुषों की तुलना में अधिक प्रभावित करता है यह रोग 22 लाख लोगों में दिखाई देने की क्षमता कम होने का कारण है जिनमें से 12 लाख लोग पूरी तरह से अंधे हैं। यह रोग अफ्रीका, एशिया,केन्‍द्रीय एवं दक्षिण अमेरिका के 53 देशों में आम तौर पर होता है जहाँ लगभग 23 करोड़ लोग ख़तरे में हैं। इसके कारण प्रतिवर्ष 80 लाख अमेरिकी डालर की आर्थिक हानि होती है। यह उपेक्षित उष्‍णकटिबंधीय (ट्रॉपिकल) रोग के नाम से जाने जाने वाले रोगों के समूह में शामिल है।